**ข่าวทุนการศึกษา**

**รับสมัครนักศึกษาภาคในเวลาราชการ ทุนการศึกษาระดับอุดมศึกษา**

**มูลนิธิชิน โสภณพนิช ประจำปีการศึกษา ๒๕๖๔**

\*\*\*\*\*\*\*\*\*\*\*\*\*\*

 มูลนิธิชิน โสภณพนิช รับสมัครทุนการศึกษาสำหรับนักศึกษาภาคในเวลาราชการ ที่มีผลการเรียนดี มีจิตสาธารณะ ความประพฤติเรียบร้อย ฐานะยากจนและขาดแคลนทุนทรัพย์ด้านการศึกษา รายละเอียดและคุณสมบัติ ดังนี้

 ๑. มูลนิธิมูลนิธิชิน โสภณพนิช มอบทุนการศึกษาต่อเนื่องตลอดหลักสูตร จำนวน ๓ ทุน ทุนละ ๒๐,๐๐๐ บาท/ปี/คน (สองหมื่นบาทถ้วน) ๒. คุณสมบัตินักศึกษา ที่สมัครขอรับทุนการศึกษา มีเงื่อนไข ดังนี้

 ๒.๑ นักศึกษามหาวิทยาลัยราชภัฏจันทรเกษม ระดับปริญญาตรีภาคในเวลาราชการ กำลังศึกษาชั้นปีที่ ๒ ขึ้นไป มีผลการเรียนเฉลี่ยสะสม (GPA) ไม่ต่ำกว่า ๓.๐๐

 ๒.๒ มีความประพฤติเรียบร้อย ฐานะยากจนและขาดแคลนทุนทรัพย์ด้านการศึกษา มีความขยันและตั้งใจเล่าเรียนจนสำเร็จการศึกษาตามหลักสูตร (ระยะเวลารับทุนการศึกษาตามหลักสูตรของนักศึกษาที่ได้รับทุนการศึกษา เท่านั้น) ๒.๓ ไม่ได้รับทุนการศึกษาจากหน่วยงาน หรือองค์การการกุศล อื่นใด

 ๓. หลักฐานประกอบการสมัครขอรับทุนการศึกษาต่อเนื่อง

 ๓.๑ ใบสมัครขอทุน และรูปถ่ายชุดนักศึกษา ขนาด ๑ นิ้ว จำนวน ๒ ใบ ๓.๒ ใบแสดงผลการเรียน จำนวน ๒ ฉบับ (ใช้สำเนาเอกสาร) ๓.๓ หนังสือรับรองการเป็นนักศึกษาภาคในเวลาราชการ (ฉบับจริง) จำนวน ๑ ฉบับ

 ๓.๔ สำเนาบัตรประจำตัวประชาชน พร้อมรับรองสำเนาถูกต้อง จำนวน ๒ ฉบับ

 ๔. การติดต่อขอรับใบสมัครได้ที่งานประชาสัมพันธ์ หรือดาวน์โหลดใบสมัครทางเว็บไซค์ มหาวิทยาลัยราชภัฏจันทรเกษม <http://chandra.ac.th> ตั้งแต่บัดนี้ ถึง ๑๓ สิงหาคม ๒๕๖๔ โดยจัดส่งเอกสารทางไปรษณีย์ที่ กองพัฒนานักศึกษา สำนักงานอธิการบดี มหาวิทยาลัยราชภัฏจันทรเกษม ๓๙/๑ ถนนรัชดาภิเษก แขวงจันทรเกษม เขตจตุจักร กรุงเทพมหานคร ๑๐๙๐๐ (ทุนการศึกษาต่อเนื่อง ปีการศึกษา ๒๕๖๔)